Bespreking:Klassieke musiek - Wikipedia
Hierdie bladsy is 'n besprekingsbladsy waar verbeteringe tot die Klassieke musiek-artikel bespreek word.
Die opmerking oor "kunsmusiek" teenoor "klassieke musiek" is nie van pas vir die artikel nie, en ek glo ook nie heeltemal korrek nie. Ons almal weet wat by CD-winkels staan by die rakke met die "kunsmusiek" en ons kan nie nou net akademies raak nie. Die opmerking oor antieke Griekeland en Rome mis blykbaar die bewoording van die artikel wat ek glo akkuraat is: "... om die styl van musiek te assosieer met die klassieke tradisies van kuns, beeldhouwerk en argitektuur". Die musiek van die klassieke tydperk word dus geassosieer met die klassieke tradisies van die ander kunsvorms - dis tog akkuraat. Verder, terwyl alle aanduidings is dat hierdie wysiging in moedswilligheid gedoen is in versuim van redelikheid, dink ek kan ons maar die oorbodige sjabloon:feit-gebruik verwyder of verminder. Eerder 'n sjabloon bo-aan wat sê dat die artikel se akkuraatheid onder verdenking is as so 'n gesaai van die sjabloon wat lees belemmer. Ons kan gerus soek vir redelike kommentaar en die artikel verder verbeter. Die term "kunsmusiek" behoort sekerlik êrens genoem te word. --Alias 15:12, 12 Maart 2008 (UTC)
Ek stem saam - die grafiek wat in die artikel gebruik word dui ook duidelik aan dat "klassiek" ook gebruik word om 'n periode/styl aan te dui en dat daar ook barokmusiek, ens. bestaan. Die feit-sjablone kan maar waai, in my opinie. Ek sien nie die nodigheid vir 'n "akkuraatheid-bevraagteken"-sjabloon hier nie, eerlik gesegd. Anrie 15:48, 12 Maart 2008 (UTC)
Ek het dit verwyder. Ons het by die musiekskool altyd onderskei tussen "klassieke musiek" en "ligte musiek", dus het ek die term "ligte musiek" in hakies by "populêre musiek" gevoeg. Anrie 16:07, 12 Maart 2008 (UTC)